CELEX: 32014D0290
Language: fi
Date: 2014-04-14 00:00:00
Title: 2014/290/EU: Neuvoston päätös, annettu 14 päivänä huhtikuuta 2014 , EU:n ja Chilen assosiaatiokomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteen XII, jossa vahvistetaan luettelot Chilen yksiköistä, jotka tekevät hankintoja IV osan julkisia hankintoja koskevan IV osaston määräysten mukaisesti, muuttamiseen

17.5.2014   
            
            
               FI
            
            
               Euroopan unionin virallinen lehti
            
            
               L 147/116
            
         NEUVOSTON PÄÄTÖS,
   annettu 14 päivänä huhtikuuta 2014,
   EU:n ja Chilen assosiaatiokomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteen XII, jossa vahvistetaan luettelot Chilen yksiköistä, jotka tekevät hankintoja IV osan julkisia hankintoja koskevan IV osaston määräysten mukaisesti, muuttamiseen
   
      (2014/290/EU)
   
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehty sopimus (1), jäljempänä ’assosiaatiosopimus’, allekirjoitettiin 18 päivänä marraskuuta 2002.
            
         
               (2)
            
            
               Assosiaatiosopimuksen liitteessä XII esitetään luettelot Chilen tasavallan, jäljempänä ’Chile’, yksiköistä, jotka tekevät hankintoja assosiaatiosopimuksen IV osan julkisia hankintoja koskevan IV osaston määräysten mukaisesti.
            
         
               (3)
            
            
               Chile ilmoitti 10 päivänä helmikuuta 2012 unionille aikomuksestaan muuttaa assosiaatiosopimuksen liitteessä XII vahvistettuja julkisista hankinnoista vastaavia yksiköitä assosiaatiosopimuksen 159 artiklan 1 kohdan mukaisesti. Chile toimitti 18 päivänä lokakuuta 2012 asiasta lisätietoja. Muutos muodostuu tiettyjen assosiaatiosopimuksen liitteessä XII olevien yhteisöjä koskevien luetteloiden yksinkertaistamisesta, nimittäin: lisäyksessä 1 A mainittujen ministeriöiden alle lueteltujen yksiköiden korvaamisesta koontilausekkeella, joka kattaa kaikki lueteltujen ministeriöiden ja aluehallintojen alaisuudessa olevat yksiköt, ja kaikkien lisäyksessä 2 A mainittujen aluetason yksiköiden korvaamisesta koonti-ilmauksella ”kaikki kunnat”, jäljempänä ’assosiaatiosopimuksen liitteen XII muutos’. Assosiaatiosopimuksen liitteen XII lisäykset 1 B ja 2 B, samoin kuin lisäyksen 5 lisäys 3 pysyvät muuttumattomina.
            
         
               (4)
            
            
               Kyseisen ilmoituksen perusteella ja assosiaatiosopimuksen 159 artiklan 2 ja 3 kohdan mukaisesti assosiaatiosopimuksen osapuolet katsovat aiheelliseksi, että EU–Chile-assosiaatiokomitea, jäljempänä ’assosiaatiokomitea’, tekee päätöksen assosiaatiosopimuksen liitteen XII muutoksen ottamiseksi huomioon.
            
         
               (5)
            
            
               Assosiaatiokomiteassa esitettävän unionin kannan olisi perustuttava oheiseen päätösluonnokseen,
            
         ON HYVÄKSYNYT TÄMÄN PÄÄTÖKSEN:
   1 artikla
   EU–Chile-assosiaatiokomiteassa unionin puolesta esitettävä kanta assosiaatiosopimuksen liitteen XII, jossa vahvistetaan luettelot Chilen yksiköistä, jotka tekevät hankintoja IV osan julkisia hankintoja koskevan IV osaston määräysten mukaisesti, muuttamiseen perustuu tähän päätökseen liitettyyn assosiaatiokomitean päätösluonnokseen.
   2 artikla
   Kun assosiaatiokomitean päätös on annettu, se julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 14 päivänä huhtikuuta 2014.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EYVL L 352, 30.12.2002, s. 3.
   
      
         EHDOTUS
      
      EU–CHILE-ASSOSIAATIOKOMITEAN PÄÄTÖS N:o …/2014,
      annettu …,
      Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteestä XII siltä osin kuin on kyse sellaisia Chilen yksiköitä koskevista luetteloista, jotka tekevät hankintoja IV osan julkisia hankintoja koskevan IV osaston määräysten mukaisesti
      EU–CHILE-ASSOSIAATIOKOMITEA, joka
      ottaa huomioon Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen (1), jäljempänä ’assosiaatiosopimus’, joka allekirjoitettiin 18 päivänä marraskuuta 2001, ja erityisesti sen 159 artiklan,
      sekä katsoo seuraavaa:
      
                  (1)
               
               
                  Assosiaatiosopimuksen liitteessä XII esitetään luettelo Chilen tasavallan, jäljempänä ’Chile’, yksiköistä, jotka tekevät hankintoja assosiaatiosopimuksen IV osan julkisia hankintoja koskevan IV osaston määräysten mukaisesti.
               
            
                  (2)
               
               
                  Chile ilmoitti 10 päivänä helmikuuta 2012 unionille aikomuksestaan muuttaa assosiaatiosopimuksen liitteessä XII vahvistettuja julkisista hankinnoista vastaavia yksiköitä. Chile toimitti 18 päivänä lokakuuta 2012 asiasta lisätietoja. Muutos muodostuu tiettyjen assosiaatiosopimuksen liitteessä XII olevien yhteisöjä koskevien luetteloiden yksinkertaistamisesta, nimittäin: lisäyksessä 1 A mainittujen ministeriöiden alle lueteltujen yksiköiden korvaamisesta koontilausekkeella, joka kattaa kaikki lueteltujen ministeriöiden ja aluehallintojen alaisuudessa olevat yksiköt, ja kaikkien lisäyksessä 2 A mainittujen aluetason yksiköiden korvaamisesta koonti-ilmauksella ”kaikki kunnat”, jäljempänä ’assosiaatiosopimuksen liitteen XII muutos’. Assosiaatiosopimuksen liitteen XII lisäykset 1 B ja 2 B, samoin kuin lisäyksen 5 lisäys 3 pysyvät muuttumattomina.
               
            
                  (3)
               
               
                  Assosiaatiosopimuksen liitteen XII soveltamiseksi on aiheellista toteuttaa Chilen ilmoittama assosiaatiosopimuksen liitteen XII muutos,
               
            ON HYVÄKSYNYT TÄMÄN PÄÄTÖKSEN:
      1 artikla
      Korvataan assosiaatiosopimuksen liite XII, joka sisältää luettelot Chilen yksiköistä, jotka tekevät julkisia hankintoja IV osan julkisia hankintoja koskevan IV osaston määräysten mukaisesti, tämän päätöksen liitteessä olevalla tekstillä.
      2 artikla
      Tämä päätös tulee voimaan päivänä, jona se hyväksytään.
      
         Tehty …
         
            
               EU–Chile-assosiaatiokomitean puolesta
            
            
               Puheenjohtaja
            
         
      
      
         (1)  EYVL L 352, 30.12.2002, s. 3.
      
         LIITE
         
            
               ”LIITE XII
               (137 artiklassa tarkoitettu)
               CHILEN JULKISISTA HANKINNOISTA VASTAAVAT YKSIKÖT
               
                  Lisäys 1
               
               
                  Keskushallinnon hankintayksiköt
               
               
                  Yksiköt, jotka tekevät hankintoja tämän osaston määräysten mukaisesti
               
               TAVARAHANKINNAT
               Kynnysarvo: 130 000 erityisnosto-oikeutta
               PALVELUT
               Eritelty lisäyksessä 4
               Kynnysarvo: 130 000 erityisnosto-oikeutta
               RAKENNUSURAKAT
               Eritelty lisäyksessä 5
               Kynnysarvo: 5 000 000 erityisnosto-oikeutta
               
                        
                           A.
                        
                        
                           HANKINTAYKSIKÖT
                           
                                        
                                    
                                    
                                       Presidencia de la República
                                    
                                 
                                        
                                    
                                    
                                       Ministerio de Interior y Seguridad Pública
                                    
                                 
                                        
                                    
                                    
                                       Ministerio de Relaciones Exteriores
                                    
                                 
                                        
                                    
                                    
                                       Ministerio de Defensa Nacional
                                    
                                 
                                        
                                    
                                    
                                       Ministerio de Hacienda
                                    
                                 
                                        
                                    
                                    
                                       Ministerio Secretaría General de la Presidencia de la República
                                    
                                 
                                        
                                    
                                    
                                       Ministerio Secretaría General de Gobierno
                                    
                                 
                                        
                                    
                                    
                                       Ministerio de Economía, Fomento y Turismo
                                    
                                 
                                        
                                    
                                    
                                       Ministerio de Minería
                                    
                                 
                                        
                                    
                                    
                                       Ministerio de Desarrollo Social
                                    
                                 
                                        
                                    
                                    
                                       Ministerio de Educación
                                    
                                 
                                        
                                    
                                    
                                       Ministerio de Justicia
                                    
                                 
                                        
                                    
                                    
                                       Ministerio del Trabajo y Previsión Social
                                    
                                 
                                        
                                    
                                    
                                       Ministerio de Obras Públicas
                                    
                                 
                                        
                                    
                                    
                                       Ministerio de Transporte y Telecomunicaciones
                                    
                                 
                                        
                                    
                                    
                                       Ministerio de Salud
                                    
                                 
                                        
                                    
                                    
                                       Ministerio de Vivienda y Urbanismo
                                    
                                 
                                        
                                    
                                    
                                       Ministerio de Bienes Nacionales
                                    
                                 
                                        
                                    
                                    
                                       Ministerio de Agricultura
                                    
                                 
                                        
                                    
                                    
                                       Ministerio de Energía
                                    
                                 
                                        
                                    
                                    
                                       Ministerio del Medio Ambiente
                                    
                                 
                                        
                                    
                                    
                                       Gobiernos Regionales
                                    
                                 
                                        
                                    
                                    
                                       Todas las Intendencias
                                    
                                 
                                        
                                    
                                    
                                       Todas las Gobernaciones
                                    
                                 
                     A kohtaa koskevat huomautukset
               Tämä sopimus kattaa kaikki yllä lueteltujen ministeriöiden ja aluehallintojen alaisuudessa olevat yksiköt, ellei tässä lisäyksessä toisin määrätä.
               
                        
                           B.
                        
                        
                           KAIKKI MUUT KESKUSHALLINNON YKSIKÖT, MUKAAN LUETTUINA NIIDEN ALUEELLISET JA PAIKALLISET ALAOSASTOT, EDELLYTTÄEN, ETTÄ NIILLÄ EI OLE TEOLLISTA TAI KAUPALLISTA LUONNETTA.
                        
                     
                  Lisäys 2
               
               
                  Julkishallinnon alemman tason yksiköt ja julkisoikeudelliset elimet
               
               
                  Yksiköt, jotka tekevät hankintoja tämän osaston määräysten mukaisesti
               
               TAVARAHANKINNAT
               Kynnysarvo: 200 000 erityisnosto-oikeutta
               PALVELUT
               Eritelty lisäyksessä 4
               Kynnysarvo: 200 000 erityisnosto-oikeutta
               RAKENNUSURAKAT
               Eritelty lisäyksessä 5
               Kynnysarvo: 5 000 000 erityisnosto-oikeutta
               
                        
                           A.
                        
                        
                           HANKINTAYKSIKÖT
                           
                                        
                                    
                                    
                                       Kaikki kunnat
                                    
                                 
                     
                        
                           B.
                        
                        
                           KAIKKI MUUT JULKISHALLINNON ALEMMAN TASON YKSIKÖT, MUKAAN LUETTUINA NIIDEN ALAOSASTOT, JA KAIKKI MUUT YLEISHYÖDYLLISTÄ TOIMINTAA HARJOITTAVAT YKSIKÖT, JOIDEN HALLINTOA TAI VARAINHOITOA JULKISET ELIMET TOSIASIALLISESTI VALVOVAT, EDELLYTTÄEN, ETTÄ NIILLÄ EI OLE TEOLLISTA TAI KAUPALLISTA LUONNETTA.
                        
                     
                  Lisäys 3
               
               
                  Yleishyödyllisten palveluiden alalla toimivat yksiköt
               
               TAVARAHANKINNAT
               Kynnysarvo: 400 000 erityisnosto-oikeutta
               PALVELUT
               Eritelty lisäyksessä 4
               Kynnysarvo: 400 000 erityisnosto-oikeutta
               RAKENNUSURAKAT
               Eritelty lisäyksessä 5
               Kynnysarvo: 5 000 000 erityisnosto-oikeutta
               
                        
                           A.
                        
                        
                           HANKINTAYKSIKÖT
                           
                                        
                                    
                                    
                                       Empresa Portuaria Arica
                                    
                                 
                                        
                                    
                                    
                                       Empresa Portuaria Iquique
                                    
                                 
                                        
                                    
                                    
                                       Empresa Portuaria Antofagasta
                                    
                                 
                                        
                                    
                                    
                                       Empresa Portuaria Coquimbo
                                    
                                 
                                        
                                    
                                    
                                       Empresa Portuaria Valparaíso
                                    
                                 
                                        
                                    
                                    
                                       Empresa Portuaria San Antonio
                                    
                                 
                                        
                                    
                                    
                                       Empresa Portuaria San Vicente-Talcahuano
                                    
                                 
                                        
                                    
                                    
                                       Empresa Portuaria Puerto Montt
                                    
                                 
                                        
                                    
                                    
                                       Empresa Portuaria Chacabuco
                                    
                                 
                                        
                                    
                                    
                                       Empresa Portuaria Austral
                                    
                                 
                                        
                                    
                                    
                                       Dirección de Aeronáutica Civilin alaisuuteen kuuluvat valtion lentokentät.
                                    
                                 
                     
                        
                           B.
                        
                        
                           KAIKKI MUUT 138 ARTIKLAN C KOHDASSA ESITETYN MÄÄRITELMÄN MUKAISET JULKISOIKEUDELLISET YRITYKSET, JOTKA HARJOITTAVAT JOTAKIN SEURAAVASSA MAINITTUA TOIMINTAA TAI NIIDEN YHDISTELMÄÄ:
                           
                                       a)
                                    
                                    
                                       lentokenttäpalvelut tai muut terminaalipalvelut lentoliikenteen harjoittajille, ja
                                    
                                 
                                       b)
                                    
                                    
                                       meri- tai sisävesisatamien tai muiden terminaalitilojen ja -palveluiden tarjoaminen meri- tai sisävesiliikenteen harjoittajille.
                                    
                                 
                     
                  Lisäys 4
               
               
                  Palvelut
               
               Tämän osaston määräyksiä sovellettaessa ja sen estämättä, mitä 137 artiklan 2 kohdassa määrätään, mitään palvelujen yleisessä luettelossa (Universal List of Services) mainittuja palveluita ei suljeta pois.
               
                  Lisäys 5
               
               
                  Rakennuspalvelut
               
               Tämän osaston määräyksiä sovellettaessa ja sen estämättä, mitä 137 artiklan 2 kohdassa määrätään, mitään CPC-luokituksen (Central Product Classification) rakennustöitä koskevaan pääryhmään kuuluvaa rakennuspalvelua ei suljeta pois.”